Hej derude. Efter længere tids "problemer" med min hoppe, vil jeg nu høre jer derude om i har oplevet noget lignende eller måske har nogle bud på forslag til hvad jeg kan gøre. Det sidste års tid (måske længere) har min hoppe simpelthen ikke ville strigles - altså strigles med en børste. Hun "slår" med forbenene irriteret, altså lidt som når de tigger og stamper i jorden. Hun elsker at blive nusset, blive striglet i hovedet, blive gnubbet (på hele kroppen!) og har heller ikke noget imod at få striglet ben. Men så snart jeg tager en børste, hvad end den er blød eller hård, eller hvad en jeg strigler blødt eller hårdt så bliver hun med det samme irriteret. Jeg ved simpelthen ikke hvad jeg skal gøre, har både prøvet at hygge rigtig meget med hende, gnubbe hende virkelig godt inden (hvilket hun ELSKER), give hende godbidder samtidig med (dette kan holde hende lidt i ro) og derudover har jeg også prøvet at opdrage hende, både ved at hæve stemmen når hun gør det og give hende et klask, dette gør hende dog kun mere indebrændt, hvor hun så begynder at bide i kæderne fx. Hun er jo godt nok en hoppe, men det er ikke sådan at man ikke må røre hende ellers, for hun elsker at blive nusset, kløet og hygget om - bare ikke når man strigler hende. Derudover er hendes pels meget sensitiv, så hver vinter når hun er klippet får hun meget let slidmærker fra både tøjler, dækken, underlag osv., dog reagerer hun på samme måde overfor at blive striglet hele året rundt, så at hun nemt bliver slidt om vinteren kan jo ikke være årsag til det alene. Håber meget at nogen kan hjælpe, jeg er åben fra alt lige fra tips til hvad jeg kan gøre eller mulige forslag til hvad det kan skyldes 
klippet og går med dækken, hvor meget strigling er så nødvendigt ? Er hun tilpas under ridning ?
Har du overvejet mavesår? Men når nu du fortæller at hun kan lide at blive gnubbet... Hmmm.. 
er det plastbørste eller naturhårs? - vores pony bliver statisk hvis han børstes med plastic/nylon børster - så der hedder det kun naturhårs børster. Og ellers kan der måske sidde nogle låsninger/blokkeringer eller lign som gør at hun bliver "hyperfølsom" og derfor ikke bryder sig om det?
Altså der sidder jo stadig skidt og møg i pelsen, og hun står på træpiller så hun får jo støv i pelsen fra disse, så strigling syntes jeg nu er nødvendigt   Under ridning syntes jeg hun virker fint tilpas og velfungerende, dog kan hun ikke lide at få sadel på og heller ikke at få spændt gjord, dog reagerer hun kun på gjorden i det man spænder de første huller, når først man spænder efter er hun stortset ligeglad, hun syntes derudover det er værre at få sadlen lagt på og rettet til, end hun syntes det er at få spændt gjord  Nej har ikke overvejet mavesår, tænker du at hun måske pga. mavesår er øm ved strigling på maven, for hvis det er det du tænker, så kan hun altså heller ikke lide at blive striglet på halsen, hvor hun jo ikke burde være generet af mavesår   Men hvis du derimod tænker at hun alment kunne være utilpas kan det jo self. godt være, men stadig så elsker hun jo at blive gnubbet og kløet :/
Skal du være lidt ekstra god ved hesten her i julemåneden, så giv den masser af gulerødder i krybben hver dag i december. Hesten vil være lige glad hver dag for at få sin kalenderpakke, for de fleste heste elsker at gnaske gulerødder i sig. Gulerødder er en yndet 'sund snack' til heste, og dette er ikke uden grund. Gulerødder indeholder en stor del vand, imunstyrkende betacarotener og fibre, som er godt for fordøjelsen og kredsløbet, Og så giver de ikke så mange kalorier som mange tror, og i modsætning til fx æbler indeholder de ikke så meget syre, der ved store mængder kan skabe ubalancer i fordøjelsessystemet Næringsværdien er som følger: Da der er meget vand i gulerødder, betyder det , at energiværdien er meget lav. Så du skal betragte produkterne som "en sund snack". I praksis er der næppe den store risiko ved at give gulerødder i større mængder fx. 1 kg/100 kg legemsvægt/fodring. For en hest på 500 kg svarer det således til 5 kg/fodring. Gulerødder er det man kalder saftfoder, og udover græs - et af de bedste af slagsen. De er derfor et godt supplement til hestens foder. Fordi årstiden som regel ikke byder på andet saftfoder, er de særligt gode i vinterhalvåret. Græsfoldende ligger hårde og indtørrede hen, eller er kørt op til mudder, og der er ikke meget saft og kraft i det grovfoder hestene tilbydes i vintermånederne. Gulerødderne er derfor et velkomment supplement hos langt de fleste heste. Gulerødder er tilmed rigtigt billigt snack til hesten, hvis du køber de store sække fodergulerødder i forderstoffen. Så får du ofte 20-25 kg, for blot hvad to poser gulerødder koster i dagligvarebutikkerne, og ofte så smager de tilmed meget bedre. De er både renset og skyllet, så ikke alene kan hesten kan få glæde af dem, men også dig selv. Netop nu er gulerødderne på sit højeste. Det er billige og stadig friske og lækre. Holder du dem køligt, men frostfrit, som fx i et foderrum eller stald på denne årstid, så holder de rigtig længe. Du kan derfor roligt købe en hel sæk sgulerødder, elvom du kun har en enkelt hest at fodre på. Er du nød til at sætte sækken, hvor der kan opstå risiko for frost, så pak den ind i en tykt tæppe. Det holder som regel frosten fra gulerødderne. Gulerødder er endvidere ideelle til at aflede stressede heste når Nytåret skydes ind. Strø rigeligt med gulerødder i boksen, så heste bruger tid på at finde dem i høet, og bliver adspredt fra de voldsomme fyrværkerier. Skal du gøre lidt ekstra godt for hesten her i julen, så giv den derfor masser af gulerødder og gør det med god samvittighed, både overfor dig selv, for hesten og din pengepung. God fornøjelse!
Den store synder - SUKKER ! Jeg er basalt i artiklen som den stor skrevet - men der er da et stort problem, som jeg ikke syntes den tager højde for overhovedet... Sukkerindholdet i gulerødder ! Rigtig mange heste kan have stor glæde af gulerødder, men man skal jo bare huske, at der er rigtig meget sukker i .... Det kunne være rart, at det også var kommenteret i artiklen, specielt når man ser på de store udfordringer mange har med EMS, forfangenhed og sukkerfri fodring.... Mine egne to heste (en tidligere forfangen) er begge easykeepere, og der er utrolig stor fokus på deres fodring året rundt, især på sukker, hvorfor de måske får en gulerod til deling hist og pist, men jeg ville aldrig turde give flere kg til nogen af dem.... Hvad mener I andre ? Mange hilsner Tina
Jeg er helt enig med Tina - der er meget sukker i gulerødder og det er ikke nævnt i artiklen. For "almindelige" heste betyder det ikke så meget, men folk med heste med tendens til f.eks. forfangenhed bør være forsigtige  Mvh Janni
over de 2 dislikes ??? Hvorfor ? Hvorfor ingen kommentarer til dem ?? Vil rigtig gerne høre jeres mening - kom frisk ! - også gerne dem som ikke er enige - gerne hvorfor ? Det får mig op af stolen, når en ellers god artikel både har proteinindhold osv. med, ikke kommenterer på sukker ?? Som tidligere sagt er jeg basalt enig i, at gulerødder er godt - men hvis man uvidende hesteejer læser denne artikel, tror man jo at man bare kan fylde på hesten i form af gulerødder, og man bliver ikke oplyst om de evt. farer der kan, understreger lige kan, være i gulerødder for heste som ikke tåler sukker i de mængder.... Hilsen Tina
Jeg kunne ikke være mere enig Tina. Gulerødder indeholder en masse godt, men desværre også en masse sukker. Mange er desværre af den opfattelse, at de kan hælde uanede mængder i deres hest, det være sig rask væk 1 kg. eller 2 på én gang, for det er jo så hyggelig (synes vores øjne). Min holdning er lidt men god  Når man tænker på hvor lille en mavesæk en hest egentlig har, er det rent faktisk en rigtig stor mængde på én gang. Det er en super fin artikel, dog som nævnt af Tina med en masse mangler om ulemper og faldgrupper for bl.a. heste med ems - forfangenhed.
Jeg er både enig og uenig  Kulhydratindholdet står jo sådan set lige så tydeligt som proteinindholdet. Har man hest med specielle ernærings-behov, så har man vel også sat sig ind i hvad man skal se efter og hvad man skal undgå. Så min mening er at man vel ikke helt kan forlange at man skal "tage forbehold" for specialtilfælde i sådanne nyheder   Jeg ser hvertfald ikke HN nyheder (eller nogen nyheder generelt) som 100% "idiotsikre" forstået på den måde at jeg altid undersøger sagen selv, hvis det har relevans 
Hejsa Er der nogle som har erfaring med at bruge Træpillesmuld ? Mine heste står på alm træpiller nu, og har en fin bund. Men jeg er lidt nysgerrig mht om man kunne går over på smuld ? Er der nogle ulemper/fordele, og hvor meget er forbruget ifht alm træpiller ? mvh Charlotte
Har selv stået på træpillesmuld i længere tid og det kan kun anbefales! Forbruget er det samme, hvis ikke mindre   Det er billigere og derudover er det nemmere, fordi man ikke først skal vente på at hesten træder træpillerne ud, hvilket gør at man nemt kan "redde" boksen, hvis boksen en dag er meget våd fordi hesten har svinet. Det syntes jeg derimod ikke man kan på samme måde med træpillerne, der går længere tid før boksen kan tørre op, fordi pillerne man ligger ind først skal trædes ud. Pt. står jeg på træpiller (fordi det er med i opstaldningen), men her bløder jeg dem op hver gang jeg skal have nye ind, for at de nemmere skal blive trådt ud. Kunne jeg vælge havde jeg nok valgt træpillesmuld igen 
Interessant - jeg vander nemlig også mine træpiller, fordi det ellers tager for lang tid om at blive til smuld. Og da jeg har hestene hjemme, så giver jeg træpiller, når jeg synes de mangler, fremfor på faste dage. Jeg har set jeg kan få 1440 kg i 20 kg's sække leveret for knap 2200 kr. Mens jeg giver 2100 kr for 970 kg træpiller. Mvh Charlotte
Tror vi gav 1300 kr. for 36x20 kg   Så det er jo lidt billigere for dobbelt mængde du kan få det til  Jeg brugte ca. 3 sække på 2 uger, svarende til 1,5 sæk á 20 kg om ugen og det var i en fugtig stald og en hest der sviner 
Er også gået fra træpiller til træsmuld og blir ved smuldren. Man får mere for pengene da man ikke kommer til at smide hele piller med ud v mugningen. Det fungerer rigtig fint.kan anbefales.
Det gode ved smulden er også at det jo faktisk er et restprodukt fra træpillerne, hvorfor det er billigere 
Lotus står på smuld og det er SÅ lækkert.... 
Mine står også på pillesmuld og det er klart det det bedste jeg har prøvet. Bedre end spåner, da det suger mere, laaaangt bedre end halm i min verden. Jeg har også pøvet piller, men syntes det tager for lang tid for dem at træde pillerne ud og madrassen bliver for hård. Som jeg har regnet på det, er pillesmuld også langt det billigste i længden. Jeg køber en palle med 36 sække a 20 kg.til 1400 kr. direkte ved producenten, skal faktisk op og købe en palle nu, og den holder ca.4 md. til en stor hest og en lille pony:-) Fordelen er også at det er utroligt nem at muge ud i og vejer ikke ret meget, jeg har to dålige skuldre og kan ikke hold til og muge i eks. halm. Desuden er der heller ikke meget spild, jeg har hestene hjemme, men vi har ingen mødding og meget lidt plads, derfor har vi en lille trailer med høje sider og en pressening til mødding, som vi tømmer hos en landmand lidt længere nede af vejen ca. hver 14. dag og det er stort set kun pøllerne der ryger ud. Da det er så rent som et er, har jeg også her i efteråret kørt lidt ud til havens blomster:-) Hestene står iøvrigt også på en rigtig go madras med pillesmuld og syntes mine dækkenener er betydeligt pænere end tidligere:-) Mvh. Søs
Søger nogle foderkonsulenter/agronomer der kan svare på et spørgsmål vd.r grovfoder og evt. andre af mine spørgsmål jeg ind imellem finder på  . Søger foderkonsulenter/argonomer da jeg søger folk der kan begrunde svaret med hvad der fx foregår i maven på hesten og hvorfor tingene er som de er - andet end noget de har hørt, læst eller synes. Altså nogen der kan gå dybere i tingene. Så links til hjemmesider e.l er velkomne 
Hejsa. Jeg er i gang med at uddanne mig som jordbrugteknolog med speciale i hest, og jeg fordyber mig mest med foder. Jeg ved ikke om jeg har forstået dit spørgsmål korrekt? Men nu vil jeg prøve at besvare alligevel  Ud fra min sidste eksamensopgave har jeg skrevet dette om hestens fordøjelse: Hesten er oprindeligt et steppedyr, hvis føde hovedsageligt  bestod af plantefibre. Dens krop er skabt til at indtage føde i ca.18-22 timer i døgnet.  Ponyer og heste har gennem millioner af år, brugt mange timer på at æde hele døgnet, men til gengæld har  de kun indtaget små mængder ad gangen. Derfor har de gennem evolutionen udviklet en lille mavesæk,  (udgør omkring 8,5 % af hele mavetarmkanalen), som har en hurtig tømningstid (omkring 30 minutter, eller mindre).  Fordøjelsen er mere optimal, når maven er 2/3 fuld. Pga. mavens mindre volumen åbner adgangen til tyndtarmen, hvis foderets indhold i maven overstiger de 2/3, og dette gør at foderudnyttelsen falder, da foderets opholdstid i maven bliver mindre, end de optimale 30 minutter. Hestens mave  producerer konstant mavesyre, som neutraliseres ved hjælp af bikarbonat fra spyt, men i modsætning til os  mennesker, som producerer spyt hele tiden, producerer ponyer og heste kun spyt når de tygger. Tyggetiden og dermed spytproduktionen er størst ved fodring med grovfoder end ved kraftfoder. I tyndtarmen sker der en enzymatisk nedbrydning af de lettere fordøjelige næringsstoffer, som består af letfordøjelige kulhydrater, frie og kortkædede fedtsyrer, og aminosyrer.  Stortarmen(blind- og tyktarm) fungerer som et kæmpe gæringskamme. Det er i stortarmen, at den mikrobielle proces foregår, og hvor nedbrydningen af plantefibrene og de tunge kulhydrater finder sted. Hovedparten af hestens føde består af kulhydrater.  Når ponyer og heste indtager kulhydrater i form af sukker, bliver det nedbrudt i tyndtarmen, og optaget i blodbanen. Herefter bliver det enten forbrændt i kroppens celler, eller lagret i fedtdepoter.  Når ponyer og heste indtager kulhydrater i form af fibre, bliver de først nedbrudt af mikroorganismerne i stortarmen. Derefter bliver de optaget i blodbanen i form af kortkædede fedtsyrer, som enten bliver forbrændt i kroppens celler, eller bliver lagret i fedtdepoter. Hvis du ønsker mere viden fra hjemmesider, vil jeg anbefale PC Horse hjemmeside. Der står der nogle nyttige ting, som er let læsligt og formidlet rigtig godt   - under værd at læse.